**Mēnešalgu noteikšanas kritēriji**

Valsts aģentūras “Civilās aviācijas aģentūra” amatpersonām un darbiniekiem (nodarbinātajiem) mēnešalgu nosaka saskaņā ar Valsts un pašvaldību institūciju amatpersonu un darbinieku atlīdzības likumu un Ministru kabineta 21.06.2022. noteikumiem Nr.361 “Noteikumi par valsts institūciju amatpersonu un darbinieku darba samaksu un tās noteikšanas kārtību, kā arī par profesijām un specifiskajām jomām, kurām piemērojams tirgus koeficients”.

Individuālo mēnešalgu nodarbinātajam nosaka, pamatojoties uz nodarbinātā amata klasifikāciju (amata saime un līmenis), mēnešalgas grupu un individuālās mēnešalgas pakāpi, kas atkarīga no nodarbinātā kopējā individuālā vērtējuma.

Nodarbinātā kopējo individuālo vērtējumu aprēķina kā četru kritēriju – profesionālā kvalifikācija un kompetences, darba snieguma līmenis, darba pieredze, regulārais darba apjoms individuālo vērtējumu atbilstoši to nozīmei jeb īpatsvaram kopējā vērtējumā kopsummu:

- profesionālā kvalifikācija un kompetences (30% īpatsvars kopējā vērtējumā);

- darba snieguma līmenis (40% īpatsvars kopējā vērtējumā);

- darba pieredze Civilās aviācijas aģentūrā vai citā uzraudzības iestādē (var tikt pielīdzināta darba pieredze nozares iestādē vai uzņēmumā amatam pielīdzināmā jomā) (10% īpatsvars kopējā vērtējumā);

- regulārais darba apjoms (20% īpatsvars kopējā vērtējumā).